cyanic-selkie/wikianc huggingface dataset:
טרור ביולוגי
ישראל
ב-2002 הוקמה בישראל ועדת מומחים מיוחדת למניעה והתגוננות מפני טרור המכוון לפגוע במזון. הוועדה הוקמה בעקבות מתקפת האנתרקס בארצות הברית, וניסיון פיגוע של חוליית פת"ח מקלקיליה לפוצץ במרכז תל אביב-יפו מטען תופת עם דם הנגוע באיידס, רק חלק קטן מהמלצות הוועדה יושמו.
בינואר 2010 התקיים תרגיל "להבה כתומה" שדימה פיגוע ביולוגי במרכז ישראל.. בנובמבר 2011 התקיים תרגיל "להבה כתומה" בעפולה, במסגרת התרגיל ניתן מענה ל-5,000 אזרחים שנפגעו מטרור לא קונבנציונלי.
המטרופולין של פיניקס
המטרופולין של פיניקס (באנגלית: Phoenix metropolitan area) הוא המטרופולין הגדול ביותר בדרום מערב ארצות הברית אשר במרכזו נמצאת העיר פיניקס. זהו אזור המטרופולין היחיד באריזונה. המטרופולין של פיניקס הוא האזור המטרופוליני ה-11 בגודל אוכלוסייתו בארצות הברית.
על פי מפקד האוכלוסין של 2020 אוכלוסיית המטרופולין מנתה באותה העת 4,845,832 תושבים.
קונסטנטין פנאיטיו
קונסטנטין פנאיטיו (ברומנית: Constantin Panaitiu; 5 באוקטובר 1888 – יוני 1958) היה גנרל בצבא רומניה, שמילא תפקידים חשובים במהלך מלחמת העולם השנייה.
חייו
פנאיטיו נולד בכפר רובלה, באזור בראילה וסיים בהצלחה את בית הספר לקציני חיל רגלים ב-1910. ב-1 ביולי 1927 הועלה לדרגת לוטננט קולונל. ב-10 במאי 1934 הועלה לדרגת קולונל. ב-10 במאי 1941 הועלה לדרגת בריגדיר גנרל. ב-1942 הועלה לדרגת מאיור גנרל.
פנאיטיו היה המפקד הצבאי של קישינב. ב-1943 שוחרר מהצבא. ב-1949 נעצר וכעבור שנה נידון ל-8 שנות מאסר. שוחרר מהכלא ב-16 ביולי 1957 והוטל עליו דיור כפוי בכפר הולדתו.
מזי כהן (אלבום)
מזי כהן הוא אלבום הבכורה של הזמרת מזי כהן, אשר יצא לאור בשנת 1988 ובו שירים שאת כל המילים כתבה הפזמונאית רוני ערן והלחנים של מזי כהן, חלקם בשיתוף עם המפיק המוזיקלי איתן גדרון; היוצא דופן הוא השיר "שם באבן" שהוא תרגום השיר Army Dreamers של קייט בוש.
הפקה
בשנת 1981 חתמה כהן, לאחר שהתפרסמה עם להקת "גזוז" וכזמרת במספר שיתופי פעולה עם אמנים שונים, על חוזה הקלטות עם חברת "סי. בי. אס. ישראל" (שהפכה אחר כך ל-NMC). הפקת התקליט נדחתה מספר פעמים, אך כהן חידשה את החוזה כל שנה בתקווה שהפקתו תתחיל. בינתיים השתתפה בהפקות שונות וזכתה להצלחה עם הופעותיה באופרת הרוק "מאמי" (סי. בי. אס. אף הוציא לאור את אלבום ההופעה). בתחילת 1987 החליטה להפיק תקליט על חשבונה יחד עם חברה לחיים (בהמשך בעלה) איש הסאונד איתן ויסלר. עם הצלחת הסינגל הראשון "חופשת מולדת" בתחנות הרדיו, נחתם הסכם ההפצה עם חברת "הד ארצי" בתחילת 1988. יציאת התקליט התעכבה מספר שבועות עד שהתקבל אישור מקייט בוש להשתמש בשירה "שם באבן" באלבום - שיר אנטי מלחמתי שהוקלט כדואט עם מתי כספי.
האלבום מכר כ-7,000 עותקים עד סוף 1990. חלק משיריו בוצעו בגרסאות כיסוי בתחרויות מוזיקה טלוויזיוניות.
דני גרין
דניאל ריצ'רד גרין הבן (באנגלית: .Daniel Richard Green, Jr; נולד ב-22 ביוני 1987) הוא כדורסלן אמריקאי המשחק בעמדות הקלע והסמול פורוורד, בקבוצת קליבלנד קאבלירס מליגת ה-NBA.
ראשית חייו
גרין נולד וגדל בעיירה נורת' בבילון שבמדינת ניו יורק, ובילדותו שיחק במדי קבוצת הכדורסל ובתפקיד הקוורטרבק בקבוצת הפוטבול של התיכון המקומי. בן דודו מדרגה שנייה הוא ג'רלד גרין המשחק יוסטון רוקטס.
קריירת מכללות
לאחר סיום לימודיו התיכוניים, החל גרין ללמוד באוניברסיטת קרוליינה הצפונית בצ'אפל היל המשחקת בחטיבת החוף האטלנטי של ה-NCAA (נקראת גם ה-ACC). הוא שיחק באוניברסיטה במשך ארבע שנים, בהם תרם 9.2 נקודות ב ונבחר פעם אחת לחמישיית ההגנה ב-ACC, ופעם אחת לחמישיית העונה השלישית בחטיבה.
גרין היה לשחקן היחיד בתולדות אוניברסיטת קרוליינה הצפונית שחסם במדיה 100 פעמים וקלע 100 שלשות, ועזב את האוניברסיטה כשמאחוריו 123 ניצחונות במשחקים, יותר מכל שחקן אחר בהיסטוריה של המוסד.
קליבלנד קאבלירס
אחרי ארבע שנים בליגת המכללות, עמד גרין לבחירה בדראפט ה-NBA, ונבחר במקום ה-46 על ידי קליבלנד קאבלירס. בעונת הרוקי שלו, היה גרין הקלעי השלישי של הקבוצה, כשלפניו ברוטציה אנתוני פארקר ודלונטה וסט וקיבל קרדיט מועט ממאמנו, מייק בראון. הוא שותף ב-20 משחקים וב-5.8 דקות בממוצע למשחק. במהלך העונה נשלח לשחק במדי אירי בייהוקס מליגת הפיתוח של ה-NBA, ובסיום העונה נופה מסגל הקבוצה.
סן אנטוניו ספרס
מעט לאחר פתיחת עונת חתם גרין על חוזה בסן אנטוניו ספרס, אולם לאחר שישה ימים, לאחר ששיחק שני משחקים בלבד שחררה אותו הקבוצה. הוא שב לליגת הפיתוח, ושיחק בשורותיה של רינו ביגהורנס עד לחודש מרץ, בו החתימה אותו הספרס על חוזה מחודש. הוא שותף בשישה משחקים נוספים במדי הקבוצה, ונשלח פעם נוספת לליגת הפיתוח בה שיחק במדי אוסטין טורוס.
לקראת העונה הבאה הוכרזה שביתת שחקנים בליגת ה-NBA. בעקבות אי הוודאות לגבי קיומה של עונת המשחקים בארצות הברית, חתם גרין על חוזה לשנה באולימפיה ליובליאנה ובו סעיף המשחרר אותו מהקבוצה אם תסתיים השביתה. הוא הספיק לשחק בליובליאנה בשבעה משחקים במסגרת היורוליג בטרם שב לארצות הברית בשל סיומה של שביתת השחקנים.
בעונת המשיך גרין לבסס את מעמדו כשחקן משמעותי בקבוצה. הוא חלק נתח משמעותי יותר של דקות ממאמנו, וגמל לו בשיאי קריירה של 10.5 נקודות, 1.8 אסיסטים ו-1.2 חטיפות למשחק. במשחקי הפלייאוף הוא סייע לקבוצתו להעפיל עד לסדרת גמר הליגה, בה פגשה הקבוצה את מיאמי היט. בסדרת הגמר תרם גרין 14.0 נקודות למשחק, ואף קבע שיא ליגה לשלשות בסדרת הגמר, כשבחמשת משחקי הסדרה הראשונים קלע 25 שלשות ב-38 ניסיונות, ובכך שבר את שיאו של ריי אלן, אותו קבע בשבעה משחקים בגמר 2008, שעמד על 22.
טורונטו ראפטורס
ב-18 ביולי 2018, הועבר בטרייד לקבוצת טורונטו ראפטורס ביחד קוואי לאונרד, תמורת דמאר דרוזן, יאקוב פולטל ובחירת סיבוב ראשון מוגנת בדראפט 2019. בסיום עונת זכה עם טורונטו באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2.
לוס אנג'לס לייקרס
לקראת עונת חתם גרין על חוזה בלוס אנג'לס לייקרס. בעונתו הראשונה בקבוצה זכה עמה באליפות ה-NBA, לאחר שגברה על מיאמי היט בסדרת הגמר; לאורך הפלייאוף פתח גרין בכל 21 משחקי קבוצתו, וקלע 8.0 נקודות בממוצע למשחק.
פילדלפיה 76'
ב-18 בנובמבר 2020 הועבר יחד עם ג'יידן מקדניאלס בטרייד לאוקלהומה סיטי ת'אנדר, תמורת דניס שרודר, וכשבועיים לאחר מכן הועבר בטרייד נוסף לפילדלפיה 76'.
ממפיס גריזליס
ב-23 ביוני 2022 הועבר ביחד עם הבחירה ה-23 בדראפט ה-NBA בטרייד לממפיס גריזליס בתמורה לדיאנתוני מלטון. במדי הקבוצה שותף בשלושה משחקים בלבד.
חזרה לקליבלנד
ב-15 בפברואר 2023 חזר גרין לאחר 12 וחצי שנה לקליבלנד קאבלירס.
קלמן טיסה
קלמן טיסה מבורושיינו (בהונגרית:  Borosjenői Tisza Kálmán; 16 בדצמבר 1830 – 23 במרץ 1903) כיהן כראש ממשלת הונגריה בין 1875 ל-1890, והיה האדם שכיהן במשרה זו במשך הזמן הארוך ביותר.
תולדות חייו
במשך השנים שלאחר המהפכה ההונגרית של 1848, אותה חווה טיסה כבן 18, ביצע פרנץ יוזף הראשון, קיסר אוסטריה מספר רפורמות דמוקרטיות ומודרניסטיות בהונגריה. בשיאן הועבר חוק בחירות שהתיר לשכבה דקה בת כ-6% לבחור נציגים לפרלמנט.
בבחירות הראשונות נבחר טיסה לחבר פרלמנט. ב-1875 ייסד את המפלגה הליברלית ונבחר לראש ממשלת הונגריה. עיקר המנדט של ממשלתו היה עיסוק בנושאי פנים וכלכלה. טיסה הצעיד את מדינתו למודרניזציה שלטונית ומנהלית, בלתי תלויה בזו האוסטרית. בין היתר הוקמו בתקופתו הבירוקרטיה, מערכת המיסים ההונגריים והחלת השימוש בשפה ההונגרית כשפת שלטון בתחומי השליטה ההונגריים באימפריה (במקום הגרמנית). כן פעל טיסה נגד אנטישמיות, בפרט לאחר עלילת הדם של טיסאסלר.
בנו, אישטוון טיסה, היה אף הוא ראש ממשלה.
סוזן הייוורד
סוזן הייוורד (באנגלית: Susan Hayward; ) הייתה שחקנית אמריקאית, זוכת פרס אוסקר לשחקנית הטובה ביותר.
ילדות
הייוורד נולדה בשם אדית' מארנר בברוקלין ניו יורק, הצעירה מבין שלושה אחים, לוולטר והלן מארנר. סבתה מצד אביה הייתה השחקנית קייט הריגן ממחוז קורק אירלנד, ואימה ממוצא שוודי. בזמן לימודיה בתיכון, שיחקה הייוורד במספר הצגות בית הספר והייתה ידועה בכיתתה בתור השחקנית הדרמטית ביותר. ביוני 1935 סיימה את לימודיה התיכוניים.
קריירה
בשנת 1937, לאחר תקופה שעבדה בדוגמנות בניו יורק, עברה הייוורד להוליווד והלכה לאודישן לסרט חלף עם הרוח לתפקיד של סקרלט או'הרה. ב-1939 כיכבה בסרט "בו ג'סט" לצידם של גרי קופר, רוברט פרסטון וריי מילאנד. הייוורד כיכבה במספר סרטים לצד השחקן ג'ון ויין, בסרט Reap the Wild Wind והן בסרט ההיסטוריה האפי של הבמאי הווארד יוז The Conqueror.
בשנות ה-40 המאוחרות, קיבלה תפקידים משמעותיים בסרטים שונים, שבהם ניכרו היכולות הדרמטיות שלה בתור שחקנית. הייוורד הייתה מועמדת 5 פעמים לפרס אוסקר עבור השחקנית הטובה ביותר, לראשונה בשנת 1947 על תפקידה בסרט Smash-Up, the Story of a Woman. ב-1952 שיחקה בסרט שלגי הקילימנג'רו למולו של גרגורי פק.
בשנות ה-50 גרפה שבחים רבים על תפקידיה הדרמטיים בתור אשתו הדיכאונית של הנשיא אנדרו ג'קסון בסרט The President's Lady (1953), בתור השחקנית האלכוהוליסטית ליליאן רוט בסרט "מחר אזיל דמעה" (1955) שעבורו זכתה בפרס קאן, ובעיקר על התפקיד עליו זכתה בפרס אוסקר בסרט אני רוצה לחיות (1958) שבו גילמה את דמותה של ברברה גרהם, פושעת שנידונה למוות בשנת 1955, בסרט של הבמאי רוברט וייז אשר רמז בסרט לחפותה של ברברה וסימל את המאבק נגד הוצאת להורג בארצות הברית. לקראת סוף שנות ה-50 כיכבה בתפקיד ראשי גם בסרט Woman Obsessed (1959).
בשנות ה-60 המשיכה לככב בסרטים ובמחזאות זמר. ב- 1961 שיחקה בסרט "רחוב אחורי" לצדו של ג'ון גאווין.היא החליפה את ג'ודי גרלנד בתפקידה בסרט עמק הבובות (1967), שיחקה בסטריפ במחזמר Mame.
סוזן המשיכה בקריירת המשחק עד לתחילת שנות ה-70 כאשר התגלה בראשה גידול מוחי. הופעתה הציבורית האחרונה, למרות מצבה הגופני הירוד, הייתה בשנת 1974 בטקס האוסקר כאשר הציגה את המועמדות לפרס השחקנית הטובה ביותר, כאשר היא נתמכת על ידי השחקן צ'רלטון הסטון.
חיים אישיים
בשנת 1957 נישאה בשנית לפלויד איטון צ'אלקלי, חוואי ואיש עסקים, אשר בעברו היה סוכן פדרלי, וגרו יחדיו בג'ורג'יה. למרות שהיה בעל לא רגיל לכוכבת קולנוע הוליוודית, נישואין אלו היו נישואין מאושרים. בשנת 1964 החליטו להפוך לקתולים והוטבלו לנצרות.
בתחילת 1966 נפטר פלויד, סוזן שקעה באבל ולא רצתה להישאר בבית בו גרו והעתיקה את מקום מגוריה לפלורידה. סוזן המשיכה לשחק בתפקידי משנה למשך מספר שנים, עד שהפסיקה לגמרי בשנת 1972.
מותה
הייוורד הובחנה כחולת סרטן בשנת 1973, ולאחר כשנתיים, ב-14 במרץ 1975, קיבלה התקף בביתה אשר בבוורלי הילס ונפטרה בגיל 57. מועד הלווייתה נקבע ל-16 במרץ, סוזן נקברה ליד פלויד, בעלה השני. ישנם השערות שמחלת הסרטן התפתחה בגופה של סוזן מנשורת רדיואקטיבית שנחשפה אליה מניסויים בנשק גרעיני בזמן הצילומים לסרט The Conqueror בסנט ג'ורג', יוטה, כ-220 ק"מ מאתר הניסויים נבדה. מתוך 220 חברי צוות ושחקנים שהיו באזור, 91 פיתחו במשך השנים מחלות סרטניות.
על תרומתה לתעשיית הסרטים, זכתה סוזן לכוכב בשדרת הכוכבים של הוליווד.
שמואל אדלמן
שמואל אדלמן (נולד ב-29 באוגוסט 1951) הוא שחקן טלוויזיה וקולנוע ישראלי.
ביוגרפיה
במהלך השנים השתתף אדלמן במספר סרטים וסדרות טלוויזיה. בשנת 1989 שיחק בסרטו של יוסי זומר "רסיסים" ובסרט "שדות ירוקים" בבימויו של יצחק צפל ישורון. בשנת 1990 שיחק בסרט "שורו", את דמותו של "שלומי". בשנת 1995 עשה את תפקידו בסרטו האוטוביוגרפי של הבמאי והתסריטאי דוד קריינר "ב-72 לא הייתה מלחמה".
ב-1999 שיחק בסרט הטלוויזיה "גופה בחולות".
בשנת 2003 שיחק בסרט הקולנוע "האסונות של נינה" וב"הדמעות של אמסלם". בשנת 2004 שיחק בסרט "אור", בבימויה של קרן ידעיה. באותה שנה השתתף אדלמן בסרט הקולנוע "אהבה קולומביאנית".
ב-2018 השתתף בסרטו של יצחק צפל ישורון "אלסקה".באותה שנה השתתף גם בסרט "הצלילה".
מקס ארונס
מקסימיליאן ג'יימס ארונס (באנגלית: Maximillian James Aarons; נולד ב-4 בינואר 2000 בלונדון שבאנגליה) הוא כדורגלן אנגלי המשחק בעמדת המגן הימני בקבוצת בורנמות' מהפרמייר ליג.
קריירת מועדונים
ארונס גדל במחלקות הנוער של לוטון טאון ונוריץ' סיטי. בשנת 2018 החל לשחק בקבוצה הבוגרת של נוריץ' סיטי, והוא שיחק עמה במשך חמש עונות בפרמייר ליג ובפוטבול ליג צ'מפיונשיפ לסירוגין. בסך הכל ערך 201 הופעות ליגה במדי המועדון, בהן הבקיע חמישה שערים.
קריירה בינלאומית
ארונס השתתף עם נבחרת אנגליה עד גיל 21 בטורניר אליפות אירופה עד גיל 21 בשנים 2021 ו-2023. בטורניר השני זכה יחד עם הנבחרת.
מרצדס-בנץ C111
מרצדס-בנץ C111 (בגרמנית: Mercedes-Benz C111) היא סדרת מכוניות קונספט, בתצורת מכונית ספורט, 2 מושבים, המוגדרת מכונית על, בעלת דלתות שחפים ("Gull-wing door" ), מתוצרת יצרנית הרכב הגרמנית מרצדס בנץ שהוצגה בשנת 1969 ויוצרה עד שנת 1976.
יוצרו 16 יחידות.
Joon (חברת תעופה)
JOON הייתה חברת תעופה צרפתית אשר בסיסה היה בנמל התעופה שארל דה גול בפריז. החברה הייתה חברת בת של אייר פראנס וקהל היעד של החברה היה בעיקרו אוכלוסייה צעירה. טיסותיה בוצעו במודל של טיסת חסך.
חברת התעופה החלה את טיסותיה ב-1 בדצמבר 2017, לטווחים קצרים ובינוניים בשלל יעדים בתוך אירופה. טיסות ליעדים באמריקה והמפרץ הפרסי נוספו בקיץ 2018.
בתחילת פעילותה עשתה JOON שימוש בשבעה מטוסי איירבוס A320s המיועדים לטיסות קצרות טווח. לאחר מכן החלה החברה להפעיל מטוסים רחבי-גוף מהדגמים איירבוס A340-300.
צי המטוסים
צי המטוסים של החברה נכון לדצמבר 2018:
1791 בצרפת
1791 בצרפת הייתה השנה בה צרפת ציינה 804 שנות לאום. השנה השלישית למהפכה הצרפתית.
הדיוויזיה ה-38 (בריטניה)
הדיוויזיה ה-38 של הצבא הבריטי (וולשית) היא דיוויזיה בריטית אשר לחמה במלחמות העולם.
מלחמת העולם הראשונה
ב-6 בינואר 1915 הוקמה הדיוויזיה ה-38, כחלק מהצבא החדש, והיא כללה בעיקר יחידות מוויילס. באפריל 1915 נשלחה הדיוויזיה לצרפת, ובקיץ 1916 היא לחמה ב ובקרב רכס בזנטין. בשנת 1917 לחמה הדיוויזיה בקרב פשנדל, ובשנת 1918 היא לחמה במתקפת האביב הגרמנית ובמתקפת מאה הימים עד סוף המלחמה, והיא נחשבה לאחת היחידות הכי טובות בצבא. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.
מלחמת העולם השנייה
בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-53 הוקמה הדיוויזיה ה-38 (וולשית). עם פרוץ מלחמת העולם השנייה גויסה הדיוויזיה, אך היא לא נשלחה לצרפת ונותרה בבריטניה. לאחר המערכה על צרפת היא שונתה לדיוויזיית רגלים וצורפה לה חטיבה שלישית. הדיוויזיה הוצבה בצפון מזרח אנגליה, על מנת להגן מפני פלישה גרמנית לבריטניה. בשנת 1944 חלקים מהדיוויזיה סייעו למבצע פורטיטיוד, ויחידותיה שימשו כיחידות תגבור עבור קבוצת הארמיות ה-21. באוגוסט 1944 פורקה הדיוויזיה, אולם בספטמבר היא הוקמה מחדש כדיוויזיית מילואים על בסיס הדיוויזיה ה-80. הדיוויזיה שימשה כדיוויזיית אימונים עבור יחידות שונות, ולאחר המלחמה פורקה הדיוויזיה.
אישפאן
אישפאן (בהונגרית: Ispán - בלטינית, השפה הרשמית של הונגריה בימי הביניים: comes) היה תפקיד של ראש או מושל מחוז או "רוזנות" בממלכת הונגריה מימי הביניים ועד שנת 1946. התפקיד בוטל סופית בשנת 1950 בימי המשטר הקומוניסטי בהונגריה. מקור המילה בשפות סלאביות דרומיות - מהמילה "ז'ופאן" - "בעל אחוזה גדולה" או "ראש כפר" או "ראש מחוז" או של "רוזנות". המילה "ז'ופאן" עצמה באה מהמונח הסלאבי "ז'ופה" - אזור או מחוז.
בממלכת הונגריה הוקמו יחידות טריטוריאליות - מנהליות שנקראו "רוזנויות" או מחוזות - Vármegyék ובראשן התמנו אצילים מקורבים למלך בעלי תפקידים משפטיים, כלכליים וצבאיים. תפקידם דמה לזהשל הרוזנים grafio שבממלכת הפרנקים ובלטינית שם התפקיד היה comes. אישפאן נקראו גם ראשי קבוצות אתניות-חברתיות שנדרשו לברוא יערות או להגן על גבולות הממלכה: למשל, האישפאן של הקומנים (kunok ispánja), האישפאן של הפצ'נגים (besenyők ispánja), האישפאן של הוולאכים (הרומנים בטרנסילבניה - oláhispán), האישפאן של הסקלרים (székelyispán) או של הסקסונים הטרנסילבנים (szászispán). היו גם תפקידים של אישפאנים של חצר המלך (udvarispán), של הקפלה המלכותית (kápolnaispán) וכמו כן אישפאנים עסוקים בתפקידים במנהל הכספי - harmincadispán, pénzverőispán, kamaraispán, urburaispán.
מארי-פראנס בה
מארי-פראנס בה (בצרפתית: Marie-France Banc; 1876, פלה – 1965, סן-פליסיין ) הייתה נזירה נוצרייה קתולית וחסידת אומות העולם מצרפת.
אישפאן
החל מתחילת המאה ה-11 האישפאן במובן הנפוץ ביותר של המילה, היה מפקד מבצר ומושל אדמות הכתר שמסביב למבצר. רובם היו ראשי "רוזנות" או מחוז ותפקידם זה הפך לעיקרי החל מהמאה ה-13. הם מונו או הודחו על ידי המלך או על ידי פקיד בכיר האחראי על יחידה טריטוריאלית גדולה יותר. האישפאנים מילאו תפקידים מנהליים, משפטיים, צבאיים ברוזנות אחת או יותר. האישפאנים מפוז'ון ושל טמש נמנו עם "ברוני הממלכה" (baron regni) לצד הפלטין של הונגריה או בכירים נוספים של הממלכה. עד למאה ה-18 או המאה ה-19 כמה מבכירים אלה וכמה כמרים בכירים מונו אוטומטית (ex officio) כאישפאנים של אסטרגום או פהר. בין אמצע המאה ה-15 למאה ה-18 היו כמה רוזנויות שהיו בפועל "תורשתיות" והונהגו דור אחרי דור על ידי אישפאנים בני אותה המשפחה.
עם כיבוש מרכז הונגריה על ידי הטורקים העות'מאנים (1699-1526) התפקיד אישפאן בשטחים הכבושים נעלם. לעומת זאת הוא המשיך להתקיים בממלכה ההונגרית ההבסבורגית במערב וצפון הונגריה ובנסיכות טרנסילבניה.
מארי-פראנס בה
קורות חיים
בה נולדה בפלה שבמחוז ארדש בדרום-מזרח צרפת. ב-1893 החלה חניכות דתית וקיבלה את השם "האחות מארי של המלאכים" (Sœur Marie des Anges). לאחר לימוד במספר מוסדות לימוד קיבלה תעודת הוראה. בין השנים 1927–1945 פיקחה על קהילה דתית במחוז ארדש. היא הייתה מורה בבית ספר שבמנזר סן-ז'וזף בסן-פליסיין ובשנת 1942 קיבלה לידיה את ניהול בית הספר שבמנזר.
אישפאן
בתקופה המודרנית התפקיד הזה - כנציג השלטון המלכותי בראש ה"רוזנויות" או הערים בעלות המעמד של "רוזנות" התחיל להיקרא "אישפאן ראשי" או főispán. בבירת הונגריה בודפשט התפקיד היה שקול נגד התפקיד של פרפקט או főpolgármester. אחרי נפילת המונרכיה בהונגריה התפקיד "אישפאן" בוטל.
החל מהמאה ה-18 האישפאנים יוצגו בזירה המקומית על ידי סגנם - ה"אלישפאן" alispán (או vicecomes) אף על פי שסמכויות האלישפאן התרחבו עם הזמן, עדיין האישפאן או ה"מדיישאישפאן" (megyésispán) נשאר המנהיג הראשי של הרוזנויות, כפי שהעיד תארם החדש שהונהג במהלך המאה ה-15: főispán - אישפאן ראשי או supremus comes או פרפקט.
מארי-פראנס בה
פעילותה בתקופת השואה
בדצמבר 1942, כחודש לאחר כיבוש האזור על ידי גרמניה, קיבלה בה למנזר שני ילדים יהודים, הנרי (בן 10) ודניס (בן 6) אמזל, והסתירה אותם מפני הגרמנים ומפני הז'נדרמים הצרפתיים ששיתפו פעולה עם שלטונות הכיבוש הגרמניים במצוד אחר יהודים. היא העניקה להם טיפול מסור וחינוך, מימנה את שהותם במנזר והגנה עליהם עד השחרור. הוריהם של הילדים, מהגרים יהודיים ממזרח אירופה שחיו בפריז עד הכיבוש הנאצי ואחריו עברו למרסיי, מצאו מקלט בכפר אף הם, והילדים היו מבקרים אותם בימי א'. תודות לפועלה של בה, שרדו שני הילדים את השואה ובסיומה התאחדו עם הוריהם.
אישפאן
אלישפאן
האלישפאן (alispán - vicecomes) היה אחראי על מערכת המשפט במחוז כשה"מדיישאישפאן" או "פאישפאן" (האישפאן הראשי) לא היה זמין. הוא קיבל את הפקודות והצווים של המלך. אחרי קרב מוהאץ' הוא ייצג את אספת האצילים ובחירתו נערכה באישור אספה זו (החוק LXX ב-1548) ב-1723 נקבע בחירתו הישירה על ידי האספה. אמנם הבחירה נעשתה בין ארבעה מועמדים שנבחרו על ידי האישפאן הראשי. הוא נבחר לכהונת בת שש שנים. הוא כיהן כראש מערכת המשפט והמנהל של הרוזנות (לפי חוקי 1870 מס. XLII). עם זאת האישפאן הראשי עמד בראש האספות החשובות ביותר ופיקח על מוסדות שונים של המחוז. סמכותו פסקה עם החוק מס. 1 משנת 1950 שהנהיג את השיטה הקומוניסטית.
מארי-פראנס בה
הנצחה
בשנת 2001 הוכרה על ידי יד ושם כחסידת אומות העולם.
בשנת 2009 נחנך לוח זיכרון לבה על קיר הבית בו נולדה בפלה, בטקס בהשתתפות ראש העירייה.
אישפאן
וארישפאן, הטארישפאן, ארדאישפאן
המפקד הצבאי של מבצר והאחראי על הכפריים בסביבתו נקרא "וארישפאן" (várispán - comes castri) או "רוזן הטירה". תפקיד זה לא היה תורשתי. מכיוון שהיה אחד התפקידים הבכירים ביותר בממלכה, והיה "פטריקי (honor regni) של הממלכה. ידועים גם התפקידים של "הטארישפאן" (határispán) (comes confinii) או אישפאן הגבולות שעליו הופקדה ההגנה על קטע מגבולות הממלכה. ה"ארדאישפאן" - ים (בתרגום: "אישפאן היערות" erdőispán - custodes silvarum) היו אחראים על אחוזות הממלכה, שנקראו erdőispánság והתקיימו בין שלהי המאה ה-12 ועד למאה - 13 - 15.
לקריאה נוספת
M. Rady, Budapest 2005, (ISBN 1-884445-40-3). (גיולה קרישטו - לקסיקון להיסטוריה המוקדמת של הונגריה:המאות 9-14)
תהילים קכ"ה
תהילים קכ"ה הוא המזמור ה-125 בספר תהילים (בנוסח תרגום השבעים והוולגטה, מספור הפרקים שונה במעט וזהו המזמור ה-124). המזמור הוא חלק ממחזור של חמישה עשר שירי המעלות והוא פותח במילים:.
תכלית המזמור היא בקשת משורר תהילים מהאל שייטיב עם הצדיקים ההולכים בדרכו, עם עם ישראל ועם עירו ירושלים ומנגד ישמיד את הרשעים. זהו מזמור ביטחון בה' בו בעל המזמור פונה בתפילת יחיד אל ה' בשם העם כולו.
תוכן המזמור ומבנהו
ניתן לחלק את המזמור לשלושה חלקים: חלק ראשון: פסוקים א' - ב', חלק שני: פסוק ג' וחלק שלישי: פסוקים ד' - ה'. בחלק הראשון מתוארת החכמה אשר מצויה בבוטחים בה', ביטחון שיגן על הצדיקים, על העיר ירושלים ועל עם ישראל. חלקו השני של המזמור מתאר את הצלתם הצדיקים בידי ה'; וחלקו השלישי של השיר דן בבקשת בעל המזמור מה', שייטיב עם הצדיקים וישמיד "אֶת-פֹּעֲלֵי הָאָוֶן" אלה הרשעים.
חלק שני
בפסוק ד' הפותח את חלקו השני של המזמור קורא בעל המזמור לה' לתת שכר לצדיקים על מעשיהם הטובים באמצעות המילה "היטיבה", מילת זירוז ובקשה. בפירושו ל "ועשית הישר והטוב" מתייחס רמב"ן לפסוק ד' במזמור: "היטיבה ה' לטובים ולישרים בלבותם." בעקבות חז"ל טוען הרמב"ן כי "זו פשרה לפנים משורת הדין". כלומר עשיית הטוב מתוך הפנמה שאת החוק יש לכבד ועשיית הטוב נמצאת בלב הצדיק בכל עת. פסוק ה הוא ניגוד לבקשה המופיעה בפסוק ד' בו מבקש המשורר מה' לגמול לצדיקים ולהשיב להם טובה ובפסוק ה מבקש כי יגמול לרשעים "ויוליכם ה' את פועלי אוון" כלומר ירחיקם ובזה גם עונשם.
ברכת שלום על ישראל
ברכת שלום על ישראל בפסוק החותם את המזמור, מנוסחת כבקשה ועומדת בניגוד לבקשת המשורר שיגמול לרשעים כגמולם. ברכה זו היא ברכה כוהנית. ברכה של שלום לישראל חותמת מספר מזמורי תהילים נוספים כ"ט, י"א, קכ"ח, וקכ"ב ברכת שלום לירושלים ולבניה גם היא באה בסיומו של המזמור.
המזמור בליטורגיה
המזמור נאמר בקצת קהילות אשכנז בסוף מנחה של שבת, משבת בראשית עד (ולא עד בכלל) שבת הגדול.
המזמור בספרות חז"ל
פסוק ה' במזמור משמש את ר' ירמיה בדרשה המופיעה בספרא המפרשת את פעולת ה' בעולם באופן אוניברסלי:
הדרשה מציגה אוסף פסוקים שעל פי פרשנותו של ר' ירמיה פונים לכלל האנושות. כך לדוגמה הפסוק "אשר יעשה אותם האדם וחי בהם" - לא ישראל, אלא האדם. וכך בפסוקים הבאים הפונים אל "גוי צדיק" ואל צדיקים. את הדרשה חותם פסוק דווקא ממזמור קכ"ה, הפרק הקובע ש"ה' סביב לעמו". ר' ירמיה בוחר את המשך הפרק - "הֵיטִיבָה ה' לַטּוֹבִים וְלִישָׁרִים בְּלִבּוֹתָם" - לא יהודים, לא גויים, אלא טובים וישרים.
המזמור בתרבות
בהשראת המזמור כתב פינקי ובר את השיר "ירושלים הרים סביב לה". את השיר הלחין ירחמיאל ביגון. השיר זכה לביצוע מקהלת פרחי מיאמי.
לואיזה תומאס
לואיזה תומאס (באנגלית: Louisa Thomas; נולדה בשנת 1981) היא סופרת ועיתונאית אמריקאית.
ביוגרפיה
לואיזה תומאס היא ביתו של אוון תומאס, עיתונאי וסופר. היא למדה באוניברסיטת הרווארד. לאחר סיום האוניברסיטה תומאס פנתה לתחום עיתונאות וכתבה עבור "הניו יורקר", ניו יורק טיימס", "וול סטריט ג'ורנל" ועוד.
בשנת 2011 היא כתבה את ספרה הראשון Conscience: Two Soldiers, Two Pacifists, One Family—a Test of Will and Faith in World War I שהוקדשה לבעיות מצפוניות של משפחתה במהלך מלחמת העולם הראשונה ובמיוחד של סבא רבה שלה שהיה פציפיסט.
את ספר השני תומאס סיימה בשנת 2017. זה הייתה ביוגרפיה של לואיזה אדמס.
תומאס התחתנה בפעם השנייה עם ג'ון אורשל, מתמטיקאי ולשעבר שחקן פוטבול אמריקאי. בשנת 2019 הם כתבו ביחד את הספר Mind and Matter: A Life in Math and Football על חייו בעולם הספורט המקצועי במקביל לעולם המדע.
מירב הימן
ביוגרפיה
מירב הימן נולדה בירושלים והיא מתגוררת ועובדת בתל אביב.
בין השנים 1994–1995 למדה במדרשה לאמנות ברמת השרון (כיום חלק ממכללת בית ברל); בשנים 1996–1997 למדה אמנות במסגרת חילופי סטודנטים ב-School of Visual Arts בניו יורק ובשנת 1998 סיימה בהצטיינות את לימודי התואר הראשון במחלקה לצילום בבצלאל.
הימן היא זוכת פרס עידוד היצירה, פרס ראשון בתחרות של פסטיבל "Now & After" במוסקבה, פרס "Team-Work" בפסטיבל "Stuttgarter Filmwinter" לאמנות מדיה ופרסים ומלגות נוספים. הציגה תערוכות יחיד במוזיאון הרצליה לאמנות עכשווית, בגלריה נגא ובסדנאות האמנים בתל אביב ובחללים נוספים, והשתתפה בתערוכות קבוצתיות במוסדות מובילים בישראל ומחוצה לה, בין השאר במוזיאון תל אביב לאמנות, מוזיאון פתח תקווה לאמנות עכשווית, משכן לאמנות עין חרוד, ו-The Bass Museum of Art, במיאמי ביץ'. עבודותיה נמצאות באוספים של מוזיאון תל אביב לאמנות, מוזיאון חיפה לאמנות, מוזיאון פתח תקווה, ובאוספים פרטיים.
הימן עוסקת בעבודותיה בפער שבין האידיאלי והקונקרטי, הווירטואלי והממשי, ומשתמשת באביזרים מעוצבים, בהומור, בהגזמה ובאלמנטים גרוטסקיים על מנת ליצור תחושה סימולטנית של היכרות והזרה. עבודותיה מתמקדות בתיעוד של מצבים אישיים, משפחתיים וחברתיים מבוימים. היא עוסקת בתרחישים נפוצים שהיא עורכת עליהם מניפולציות שמעוררות תחושות של יופי, כאב, אומללות ואבסורדיות.
עבודות בולטות
העבודה (שהופקה בתמיכת קרן רבינוביץ לאמנויות) מציגה משפחה בסיטואציות ביתיות מוכרות בחללי הבית השונים, כאשר חבריה מאזנים זה את זה בטכניקת אקרובלנס. כרמל גוטליב קמחי, אוצרת התערוכה "משפחה מורכבת" במסגרתה הוצג הווידאו לראשונה, כתבה כי העבודה "שואלת מושג מעולם הפסיכולוגיה המשפחתית המדמה את המשפחה לגוף שיש לשמור על האיזון שלו. השימוש ברקדני אקרובלנס מרמז על כך שצריך כנראה להיות לפחות אקרובט כדי לשמור על איזון בתוך המשפחה. כך, אצל הימן צפייה בטלוויזיה, או ארוחת ערב פשוטה הם אתגר אקרובטי".
העבודה זכתה בפרס Team Work בפסטיבל "Stuttgarter Filmwinter" בשטוטגרט ובפרס הראשון בתחרות של פסטיבל "Now & After" במוסקבה, והוצגה בתערוכות ובפסטיבלים נוספים ברחבי העולם.
מיצב וידאו גדול ממדים המדמה אקווריום של לוויתן ענק (ראשתן) בתוך חלל מוזיאלי. הלוויתן נוצר באנימציה תלת־ממדית והוא מוקרן בו זמנית מארבעה כיוונים שונים ליצירת אפקט מוחשי. בטקסט שליווה את התערוכה במוזיאון פתח תקווה תיארה האוצרת רויטל בן-אשר פרץ את החוויה כך: "הראשתן של היימן ובן-שושן מוחזק בתנאי שבי מחפירים: אקווריום קטן, ובו מים עכורים. אך בקושי הוא מצליח לבצע תנועות מוגבלות. הצופה לומד להכיר כל מילימטר בגופו תוך שהוא מלווה את האקווריום בהליכה. רגע השיא הוא המפגש עם עין היונק, המשדרת אמפתיה, ייאוש, כאב, מצוקה, תבונה, תוגה וקריאה לעזרה". בריאיון למגזין האמנות The Miami Rail לרגל הצגת העבודה בתערוכה "UNNATURAL" במוזיאון Bass במיאמי ביץ', אמרה אוצרת הפרויקט תמי כץ-פרימן כי הלווייתן של הימן ובן שושן "מביא את הקונפליקט בין האורגני והדיגיטלי לשיאו, תוך שהוא חותר לחלוטין תחת עצם הקונספט של ה'טבעי'".
הוצג במוזיאון פתח תקווה (2009) ובמוזיאון Bass לאמנות במיאמי ביץ' (2012).
סדרת צילומים מבוימים המתעדת שחקנים מחופשים בחללים מלאכותיים שנועדו לדמות מרחבים טבעיים.
העבודות בסדרה צולמו בחללים קיימים ברחבי הארץ כגון גן החיות המלאכותי בקניון ארנה הרצליה ועיר המלכים באילת. השחקנים, שנבחרו באופן אקראי באמצעות מודעה אינטרנטית או מפגש מקרי, הולבשו ובוימו בהתאם לאתר בו צולמו. על הסדרה כתבה רז סמירה כי "העובדה שזרים גמורים נקלעים בעבודותיה לאינטימיות רגעית, המבוימת לעיני המצלמה, משרה על התצלומים תחושה של מלאכותיות ומבליטה את הפער שבין האמיתי למזויף, תוך יצירת אי-שקט ומתח".
הסדרה הוצגה בתערוכת יחיד בגלריה החדר לאמנות עכשווית בתל אביב.
סדרת דיוקנאות עצמיים בהם מופיעה הימן במקומות שונים ברחבי הארץ, בעיקר באזור הנגב והבקעה, כאשר היא ישובה בתנוחת שפגאט, פניה אל המצלמה וגבה אל הנוף הנפרש.
בטקסט המלווה את התערוכה כתבה הדס מאור: בחירתה של הימן להציב עצמה באופן זה ביחס לנוף מייצרת סיטואציה בסיסית בה היא חולשת על סביבתה באמצעות הגוף, באמצעות התנוחה, ובאמצעות הצבעוניות הזרה שהיא מביאה עימה. אולם עם זאת, התנוחה המסוימת בה בחרה, ממקמת אותה בנוף בצורה אופקית, פרושה, נוכחת אך גם תקועה. זוהי תנוחה בלתי פשוטה שאינה מאפשרת תנועה, ובמובן זה הופכת אותה, במידת מה, מסובייקט פעיל החולש על הנוף לסוג של אובייקט סביל הנתון בתחומו. ההקבלה בין אלמנט המתיחה הפיזי לבין אלמנט הכיבוש הטריטוריאלי בעבודה, חוברת לממד ההזרה שעצם נוכחותה של הימן מייצרת בנוף, ומעצימה את תחושת הזרות/שייכות הדיאלקטית המתעוררת לנוכח העבודה. הימן עוסקת בסדרה זו, בין השאר, בפרובלמטיזציה של יחסה הפיזי והערכי למושגים כמו שייכות, אדמה, טריטוריה ומדינה, ויוצקת אל תוך עשייתה הצילומית ממד פוליטי עכשווי הן במובן הלאומי של המושג והן במובנו המגדרי.
מיצב המורכב מחמישה מוניטורים ומהקרנה על קיר. בכל אחד מהמוניטורים מוקרן סרטון אחר המציג ארוחה משפחתית, כאשר כל משפחה "צבועה", בלבוש, בפרטי המזון ובתפאורה שסביבה, בצבע אחד: אדום, כתום, צהוב, שחור ולבן. כל ארוחה תועדה בשוט אחד ללא חזרות מוקדמות ומבלי שהשחקנים הכירו זה את זה או דיברו זה עם זה. הארוחות מוקרנות בהילוך אחורי מואץ, כך שלמעשה הן מתנהלות מהסוף להתחלה בקצב אחיד.
במאמר במגזין "נישה" כתבה רווית הררי כי "הסט המעוצב בהגזמה, כמעט כמו תפאורה בתיאטרון, הבתים הדחוסים והעמוסים על סף הקיטש, המשפחות המורכבות מאנשים זרים שכל המאחד ביניהם הוא הצבע, הפאות המגוחכות, כולם לועגים לפאסון הבורגני שבו הנראות חשובה יותר מהפנים. הימן גם יוצרת הפרעות מכוונות בטקס שמסמל את שיא האינטימיות המשפחתית, ומותירה אותו כרצף פעולות מכניות חלולות שמעידות יותר מכל על בדידות ועל נתק".
הוצג במוזיאון הרצליה לאמנות.
סדרת צילומים מבוימים שנוצרו במפגשים חד פעמיים עם אנשים אקראיים שהימן שוחחה איתם בצ'אט אינטרנטי.
הצילומים מציגים סצנות אינטימיות שלה עם אותם שותפים מזדמנים אשר מהדהדת מתוכם תחושה של זרות ומבוכה הנובעת מן ההיכרות המוגבלת והסגנון המוקפד של התפאורה. האוצרת הדס מאור תיארה את המשתתפים כך: "אלו הם גברים ונשים אותם הכירה ברשת באורח וירטואלי, באמצעות שמות בדויים, ואשר נעתרו לבקשתה להיפגש הלכה למעשה לצורך צילומים. במסגרת המפגשים הממשיים אשר ערכה עימם, ביימה הימן סיטואציות זוגיות אפשריות, אינטימיות, אולם לא בהכרח רומנטיות. אלא שבכל אחת מן הסצנות המשוכפלות מתקיים מימד של הסטה, של עיוות או של המרה. וכך, הדינמיקות האנושיות המיוצרות מוגבלות לזמן נתון, לאלמוניותן של הדמויות, ולהדגשה המובלעת של אלמנט האקראיות, הדרמה וההעזה מצד המשתתפים השונים בהפקה".
הסדרה הוצגה בתערוכת יחיד בגלריה בורוכוב בתל אביב.
סמואל אלברט לוין
סמואל אלברט לוין (באנגלית: Samuel Albert Levine; 1 בינואר 1891 – 31 במרץ 1966) היה קרדיולוג יהודי-אמריקאי. על שמו נקראים מדד לוין, "הסימן על שם לוין" ותסמונת לאון–גנונג–לוין.
קורות חיים
סמואל אלברט לוין נולד ב-1 בינואר 1891 בלומז'ה שבפולין, בגיל 3 היגרה משפחתו לארצות הברית. הוא סיים את לימודיו באוניברסיטת הרווארד בגיל 20, ובגיל 23 קיבל תואר דוקטור לרפואה מהרווארד. בשנתו האחרונה בבית הספר לרפואה הוא נבחר לביצוע מחקר קליני בבריגהאם אנד וימנ'ס הוספיטל שבבוסטון.
ב-1916 היה לוין לאחד משני רופאים צעירים שגויסו על ידי הוועדה לשיתוק ילדים של אוניברסיטת הרווארד על מנת להתמודד עם מגפת הפוליו שהתפרצה באותה השנה. באוגוסט 1921 ייעץ לוין בהקשר של מחלתו של נשיא ארצות הברית פרנקלין דלאנו רוזוולט. לוין היה הראשון שאיבחן את מחלות של רוזוולט כמחלת הפוליו.
לוין מונה לעוזר פרופסור לרפואה בהרווארד בשנת 1930 ולרופא בבית החולים ברינגהם אנד וימנס ב-1940. הוא שימש כפרופסור לרפואה בהרווארד מ-1948 ועד לפרישתו ב-1958. הוא המשיך לתת ייעוץ קרדיולוגי בבית החולים עד מותו.
לוין היה חלוץ בטיפול בפקקת כלילית והוא היה לרופא האמריקאי השני שאיבחן מחלה זו, עליה גם פירט בספרו "Clinical Heart Disease" שיצא בשנת 1936.
לוין נפטר ב-31 במרץ 1966 בניוטון, מסצ'וסטס. על שמו נקראה היחידה הקרדיולוגית על שם סמואל אלברט לוין בבית חולים בריגהם אנד וימנס. נקבר בבית העלמין היהודי "עדת ישורון".
NXT WarGames (2021)
(2021) NXT WarGames היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-5 בדצמבר 2021 ב-WWE Performance Center שבאורלנדו, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע.
זה הוא היה אירוע ה-WarGames הראשון שלא נשא יותר את השם NXT TakeOver בניגוד לאירועים שהתקיימו בין השנים 2017 ל-2020. כמו כן, זה הוא היה אירוע השלם וצפה הראשון של NXT לאחר ההיפרדות מסדרת אירועי NXT TakeOver בנוסף להיותו אירוע השלם וצפה הראשון שנערך תחת המיתוג החדש של המותג תחת השם NXT 2.0 בחודש ספטמבר.
חמישה קרבות התנהלו באירוע. בקרב המרכזי, קבוצת 2.0 (ברון ברייקר, אלוף צפון אמריקה כרמלו הייס, גרייסון וולר וטוני דיאנג'לו) ניצחה את קבוצת שחור & זהב (אלוף ה-NXT תומאסו צ'אמפה, ג'וני גרגאנו, אל. איי. נייט ופיט דאן) בקרב WarGames, בעוד שבקרב הפותח של האירוע, קורה ג'ייד, איאו שיראי, קיי לי ריי וראקל גונזלס ניצחו את דקוטה קאי וטוקסיק אטרקשן (אלופת הנשים של NXT מנדי רוז ואלופות זוגת הנשים של NXT (ג'יג'י דולין וג'ייסי ג'יין) בקרב WarGames נשים. עוד ברשימת הקרבות, רודריק סטרונג ניצח את ג'ו גייסי ושמר על אליפות ה-NXT במשקל קל, וקמרון גריימס ניצח את דוק הדסון בקרב שיער נגד שיער.
רקע
משנת 2017 לשנת 2020, המותג NXT של ארגון ההיאבקות WWE ערך באופן שנתי אירועי משנה תחת סדרת אירועי NXT TakeOver אשר נקראה בשם WarGames והייתה מבוססת סביב קרב ה-WarGames המסורתי (שפירושו בעברית: קרב "משחקי מלחמה"). בספטמבר 2021, המותג עבר שינוי, כאשר נקרא מעתה "NXT 2.0"; שינוי אשר התבטא בעיקר בחזרתו של המותג לחממת פיתוח עבור ה-WWE. באוקטובר, שוער שהחברה תחדול בקיום אירועי טייקאובר נוספים, כאשר אף אירוע לא הוכרז באופן רשמי עבור המשך השנה לאחר קיום אירוע NXT TakeOver 36 אשר נערך בחודש אוגוסט.
עלילות
האירוע כלל קרבות שנבעו מעלילות מתוסרטות שהתקיימו במהלך התוכנית של NXT 2.0.
בפרק הספיישל NXT Halloween Havoc, שנערך ב-26 באוקטובר 2021, מנדי רוז ניצחה את ראקל גונזלס בקרב רחוב על פי בחירתה של צ'אקי וזכתה באליפות הנשים של NXT לאחר עזרה מצידה של דקוטה קאי, שביצעה את חזרתה לארגון. מוקדם יותר בספיישל, טוקסיק אטרקשן (ג'יג'י דולין וג'ייסי ג'יין) ניצחו את אלופות זוגות הנשים של NXT, איאו שיראי וזואי סטארק ואת אינדי הארטוול ופרסיה פירוטה בקרב זוגות סולם משולש "מפחיד לגיהנום" וזכו באליפות זוגות הנשים של NXT. בפרק העוקב של התוכנית NXT 2.0, קאי וגונזלס התמודדו זו מול זו בקרב שהסתיים ללא מנצחת זאת לאחר התערבות של קבוצת טוקסיק אטרקשן, כשביחד עם קאי הן תקפו את גונזלס עד שקורה ג'ייד נחלצה לעזרת האחרונה. הג'נרל מנג'ר של NXT, ויליאם ריגל, הודיע שגונזלס, שיראי, ג'ייד ומשתתפת שאינה נקבעה (זאת לאחר שסטארק ספגה פציעה בברך כחלק מהעלילה) תתמודדנה מול רוז, דולין, ג'יין וקאי בקרב WarGames אשר יתקיים באירוע NXT WarGames. ב-23 בנובמבר בפרק של התוכנית NXT 2.0, קיי לי ריי עזרה לג'ייד לנצח את רוז בקרב שאינו היה על חגורת אליפות הנשים, כשלבסוף נודע שריי היא זו שתמלא את המקום של סטארק בקרב ה-WarGames. שבוע לאחר מכן בתוכנית, ריי גברה על קאי בקרב סולם על מנת להשיג יתרון של כניסת מתאבקת ראשונה בכל סבב כניסות.
בפרק הספיישל NXT Halloween Havoc, תומאסו צ'אמפה הגן בהצלחה על אליפות ה-NXT נגד ברון ברייקר. באותו הספיישל, גרייסון וולר היה מעורב בפיוד מול אל. איי. נייט. וולר איתגר את צ'אמפה לקרב שאינו היה על התואר, שהתקיים ב-23 בנובמבר בפרק של התוכנית NXT 2.0 ובו וולר הפסיד. עוד באותו הפרק, אלוף צפון אמריקה כרמלו הייס, שהצהיר על עצמו כמנהיג של "הדור החדש של NXT", החליט להתמודד בקרב משולש נגד ג'וני גרגאנו ופיט דאן, קרב שבו הוא הצליח להגן על תוארו בהצלחה לאחר עזרה מטוני דיאנג'לו. בסיום הקרב, הייס, דיאנג'לו, וולר וברייקר תקפו את גרגאנו ודאן עד שצ'אמפה ונייט הגיעו ונחלצו לעזרת האחרונים. תיגרה זו הובילה את הג'נרל מנג'ר של NXT, ויליאם ריגל לקיים קרב WarGames בין קבוצת 2.0 (ברייקר, הייס, וולר ודיאנג'לו) לבין קבוצת שחור & זהב (צ'אמפה, גרגאנו, נייט ודאן). שבוע לאחר מכן בתוכנית, ברייקר גבר על גרגאנו בקרב סולם על מנת להשיג יתרון של כניסת מתאבק ראשון בכל סבב כניסות.
בפרק הספיישל NXT Halloween Havoc, קמרון גריימס הוזמן לחדר הפוקר של דוק הדסון לפרק של השבוע לאחר מכן. בפרק זה, גריימס ניצח את הדסון במשחק פוקר. ב-16 בנובמבר בפרק של התוכנית NXT 2.0, הדסון איתגר את גריימס למשחק פוקר נוסף, שבו הפסיד פעם נוספת אף על פי שלגריימס היו קלפים פחות טובים משל הדסון. האחרון התעצבן על מהלך שקרי זה, תקף את גריימס בעזרת מהלך הפאוורבומב ואף קיצץ את שיער זקנו והקוקו של גריימס. שבוע לאחר מכן בתוכנית, גריימס במראה שיער קצר איתגר את הדרסון לקרב שיער נגד שיער באירוע NXT WarGames.
ב-23 בנובמבר בפרק של התוכנית NXT 2.0, מלקולם ביוונס וקבוצת דיאמונד מיין התעמתו עם ג'ו גייסי על כך שהאחרון גזל מהם את אור הזרקורים שבוע קודם לכן. גייסי הביע חוסר כבוד כלפי אלוף ה-NXT במשקל קל רודריק סטרונג. לאחר מספר שבועות של עימותים בין השניים, קרב ביניהם נקבע על התואר לאירוע NXT WarGames.
בפרק הספיישל NXT Halloween Havoc, אימפריום (פביאן אייכנר ומרסל ברטל) ניצחו את MSK (נאש קרטר ווס לי) בקרב זוגות חוטבי עצים וזכו באליפות הזוגות של NXT בפעם השנייה שלהם בקריירה. ב-30 בנובמבר בפרק של התוכנית NXT 2.0, קייל אוריילי וון וגנר ניצחו את לגאדו דל פנטסמה (חואקין ויילד וראול מנדוזה) בקרב אשר קבע את זהות הטוענים לכתר לאליפות הזוגות. כתוצאה מכך, קרב בין הצמדים נקבע לאירוע NXT WarGames.
קרבות מקדימים
האירוע נפתח עם קרב "משחקי מלחמה" (באנגלית: WarGames) נשים שבו קורה ג'ייד, איאו שיראי, קיי לי ריי וראקל גונזלס התמודדו מול דקוטה קאי וקבוצת טוקסיק אטרקשן (ג'יג'י דולין, ג'ייסי ג'יין ומנדי רוז), כשקבוצתן של הראשונות החזיקה ביתרון של כניסת מתאבקת ראשונה בכל סבב כניסות, לאחר שהשיגה זאת ב-30 בנובמבר בפרק של התוכנית NXT 2.0, כאשר קיי לי ריי גברה על דקוטה קאי בקרב סולם. ריי וקאי פתחו את הקרב. לאחר חמש דקות, ג'ייד נכנסה בעצמה לקרב וכעבור שלוש דקות נוספות נכנסה מהקבוצה הנגדית ג'יג'י דולין. הבאות בתור להיכנס היו איאו שיראי וג'ייסי ג'יין. ג'ייד טיפסה אל מעלה הכלוב וקפצה על ג'יין שנשכבה על שולחן שהיה מונח בזירה כאשר היא ביצעה את מהלך הסוואנטון בומב. כתוצאה ממהלך זה השולחן נשבר ונדמה שג'ייד סבלה מפריקת כתף. ג'ייד שהייתה בדרכה לצאת מחוץ לכלוב על מנת לקבל טיפול מהצוות הרפואי, נבלמה על ידי חברתה לקבוצה, שיראי, שסגרה את דלת הכלוב ולקחה על עצמה להחזיר את כתפה של ג'ייד למקומה. האחרונות להיכנס מכל קבוצה היו ראקל גונזלס ואלופת הנשים של NXT, מנדי רוז. כאשר כל שמונה המשתתפות חולקו באופן שווה בין שתי הזירות, קבוצתן של טוקסיק אטרקשן וקאי שמו לעצמן למטרה לפגוע בג'ייד שנשכבה על הקרקע לאורך הקרב בעקבות פריקת הכתף. קבוצתה של ג'ייד הגנה על ג'ייד בעזרת מכות עם מקל במבוק ביריבותיהן. גונזלס ביצעה על ג'יין את מהלך הצ'ינגונה בומב, כשלאחר מכן גונזלס ודולין בעטו בפניהן אחת של השנייה וכתוצאה מכך השתיים נפלו אל המזרן. ג'ייד, שהייתה היחידה בהכרה חרף הפציעה, ניצלה מצב זה לטובתה והצמידה את ג'יין לספירת שלוש מוצלחת, שהקנה לה ולקבוצתה את הניצחון בקרב.
לאחר מכן, אימפריום (פביאן אייכנר ומרסל ברטל) הגנו על אליפות הזוגות של NXT מול קייל אוריילי וון וגנר. לאחר סדרת מהלכי הכנעה מצד אוריילי על אייכנר, האחרון הצליח להניף את אוריילי באוויר, כשברטל ביצע כניסה לקרב על ידי טפיחה על גבו של אייכנר. ברטל טיפס אל החבל השני וביצע על אוריילי את המהלך המשותף של אימפריום, האימפריום בומב, שהספיק לשניים להגן בהצלחה על חגורות האליפות.
בקרב השלישי, קמרון גריימס התמודד מול דוק הדסון בקרב שיער נגד שיער. כשהיה נראה שהדסון בדרכו לבצע על גריימס את מהלך ה-Razor's Edge, האחרון חמק מכך ושלח את הדסון להיתקע בפינת חבל הזירה העליון. גריימס ניצל מהלך מפתיע זה כדי לבצע הצמדה תוך כדי שהוא אחז בתחתונים של הדסון, הצמדה שהתבררה כמוצלחת והעניקה לו את הניצחון בקרב. כיאה להתניית הקרב, גריימס גילח את שיערות ראשו של הדסון, אף על פי שהאחרון ניסה לחמוק מגורלו המר לאחר שהבין שהפסיד בקרב.
בקרב הלפני אחרון, רודריק סטרונג (שלווה לקרב על ידי דיאמונד מיין) הגן על אליפות ה-NXT במשקל קל מול ג'ו גייסי (שלווה לקרב על ידי הרלנד). בסיום, סטרונג שמר על התואר לאחר שביצע על הטוען לכתר את מהלך הבקברייקר.
הקרב המרכזי
הקרב המרכזי של הערב היה קרב WarGames, שהפגיש את קבוצת 2.0 (ברון ברייקר, כרמלו הייס, גרייסון וולר וטוני דיאנג'לו) (שלוו לקרב על ידי טריק ויליאמס) ואת קבוצת שחור & זהב (ג'וני גרגאנו, אל. איי. נייט, פיט דאן ותומאסו צ'אמפה), כשקבוצת 2.0 החזיקה ביתרון של כניסת מתאבק ראשון בכל סבב כניסות, לאחר שהשיגה זאת ב-30 בנובמבר בפרק של התוכנית NXT 2.0, כאשר ברון ברייקר גבר על ג'וני גרגאנו בקרב סולם. אלוף צפון אמריקה של NXT, כרמלו הייס היה הראשון מקבוצת 2.0 שנכנס לקרב והוא החל בהתמודדות מול ג'וני גרגאנו הוותיק. הראשון להצטרף להייס היה גרייסון וולר וכעבור שלוש דקות פיט דאן נכנס ואיזן את מאזן הכוחות. לאחר מכן, נכנסו טוני דיאנג'לו, אל. איי. נייט, ברון ברייקר ואלוף ה-NXT, תומאסו צ'אמפה, לפי הסדר. ברגעי הסיום של הקרב, ברייקר ביצע על צ'אמפה את מהלך הספיר על אחד השולחנות שנשען על אחד מפינות הזירה. לאחר מכן, ברייקר הניף את אלוף ה-NXT באוויר וביצע עליו את מהלך הפאוורסלאם, שהספיק לו כדי לנצח בקרב, דבר שהעניק לקבוצת 2.0 את הניצחון בקרב.
גסטון סילבה
גסטון אלכסיס סילבה פרדומו (בספרדית: Gastón Alexis Silva Perdomo; נולד ב-5 במרץ 1994) הוא כדורגלן אורוגוואי בעמדת הבלם בפואבלה.
קריירת מועדונים
סילבה התחיל את הקריירה המקצועית שלו בדפנסור ספורטינג. ב-8 בנובמבר 2011, סילבה ערך את הופעת הבכורה שלו בקבוצה הבוגרת בניצחון 0–2 נגד מונטווידאו וונדררס.
ב-21 ביולי 2014, סילבה חתם לארבע שנים בטורינו מהסרייה א' תמורת 2.3 מיליון אירו. ב-18 בספטמבר, ערך את הופעת הבכורה שלו בטורינו במשחק נגד קלאב ברוז', במסגרת שלב הבתים של הליגה האירופית. ב-11 בדצמבר 2014, כבש את שער הבכורה שלו בקבוצה בניצחון 1–5 נגד פ.צ. קופנהגן.
ב-18 באוגוסט 2016, סילבה הושאל לגרנדה מליגת העל הספרדית. 10 ימים לאחר מכן, סילבה ערך את הופעת הבכורה שלו בקבוצה 0–1 נגד לאס פאלמאס.
ב-24 ביולי 2017, פורסם כי סילבה חתם באוניברסידד נסיונל, אך כעבור כשבוע חתם באינדפנדיינטה מליגת העל הארגנטינאית. בעקבות המקרה, תבעה נסיונל את סילבה וביוני, נקבע כי על המועדון לשלם כ-1.6 מיליון דולר בגין ההעברה שלא התממשה.
ב-23 באוגוסט 2021 חתם בקרטחנה מהליגה הספרדית השנייה.
ב-14 ביוני 2022 סילבה חתם בפואבלה מליגת העל המקסיקנית.
קריירה בינלאומית
בצעירותו, שיחק בנבחרות הצעירות של אורוגוואי. בשנת, הגיע עם נבחרת הנוער למקום השני בגביע העולם בכדורגל עד גיל 17.
ב-30 באוקטובר 2014, סילבה ערך את הופעת הבכורה שלו בנבחרת הבוגרת בניצחון 0–3 נגד.
סילבה, נכלל בסגל הנבחרת לקראת קופה אמריקה 2015, קופה אמריקה 2016 ומונדיאל 2018.
Smite (משחק מחשב)
למשחק מספר מצבי שחקן מול שחקן שונים (PVP), נכון לשנת 2022 יש 121 דמויות משחק שונות ובעל אליפות עולם שנתית בשווי מיליון דולר.
מצבי משחק
המשחק כולל מצבי משחק רבים ושונים כאשר הגדול ביותר הוא "Conquest". שחקנים מתחלקים לשתי קבוצות עם חמישה שחקנים בכל קבוצה. כל השחקנים מתחילים משני צידי המפה בנקודת ההתחלה של קבוצתם. לפני שהשחקנים נכנסים למפה, מוענקת להם כמות זהב לרכישת פריטי התחלה. פריטים אלה מעניקים בונוסים או יכולות מיוחדות המעצימות את השחקן. ישנם שלושה "נתיבים" רצופים העוברים מצד אחד של המפה לצד השני. כל מסלול מוגן על ידי 2 מגדלים ו"פיניקס". הפיניקס והמגדלים גורמים נזק רב לאויבים שמתקרבים אליהם ללא המיניונים. המטרה של כל משחק היא להשמיד את המגדלים, הפיניקס ואת הטיטאן של הקבוצה היריבה, לוחם ענק שחייבים להביס כדי לנצח במשחק.
במשחק יש עוד מספר מצבי משחק שונים. לדוגמה :
"Joust" הוא מצב משחק שבו שישה אנשים מתחלקים לשתי קבוצות, והמפה קטנה יותר ממצב הConquest וכוללת רק נתיב אחד ו2 ג'ונגלים בכל צד.
"Clash" הוא מצב משחק שבו עשרה אנשים מתחלקים לשתי קבוצות והמפה שונה מConquest וכוללת שני נתיבים וג'ונגל מקוצר.
"Arena" הוא מצב שבו עשרה שחקנים מתחלקים לשתי קבוצות, והוא המצב החופשי ביותר בו אין ג'ונגל וכל האויבים נלחמים זה מול זה; כאן המטרה של הקבוצה היא לאפס את כמות הנקודות של הקבוצה היריבה על ידי הריגת אויבים וגם כאן מיניון ענקי יכול להזדמן כדי לעזור לקבוצה.
השחקנים מלווים ב"מיניונים", חיילים קטנים עם התקפה חלשה. המיניונים מזדמנים כל שלושים שניות ורצים לאורך הנתיב שלהם עד שהם פוגשים באויב ותוקפים מיד. המיניונים יתקפו לא רק שחקנים ומיניונים של האויב, אלא גם את המגדלים, פיניקס והטיטאן. למעשה, נוכחותם נדרשת כדי להרוס בבטחה את יעדים אלה.
אם משחק הולך לקבוצה מסוימת בצורה גרועה, הם יכולים להחליט להיכנע לאחר 10 דקות משחק לפחות, אם כי זה מחייב את רוב הקבוצה כדי לאשר.
בחירת שחקנים
בכל משחק, השחקן צריך לבחור דמות שישחק בו. נכון לעכשיו, שחקנים יכולים לבחור בין מגוון גדול של גיבורים ודמויות ממיתולוגיות שונות כגון: סינית, מצרית, יוונית, הינדית, יפנית, נורדית וסלאבית. כל דמות מסווגת כאחת מהמחלקות הבאים: מתנקש, שומר, צייד, קוסם או לוחם. אלא אם כן צוין אחרת, שני שחקנים באותה קבוצה אינם יכולים לבחור את אותה הדמות (במצבים תחרותיים וכאלה המשתמשים בשיטת בחירת דראפט, כל שחקן משתמש באופי שונה). השחקן שולט בדמות מנקודת מבט של "Third Person" (כלומר משחק כשהוא מתבונן על הגב של הדמות), וזה מאפיין ייחודי למשחק הזה, מכיוון שמשחקים אחרים בז'אנר זה מושמעים בדרך כלל מנקודת מבט של מעל השחקן. לכל דמות יש התקפה בסיסית, תכונה פסיבית, וארבע יכולות עם השפעות שונות, כמו נזק לאזור, שליטה בתזוזת האויבים, שיפור תכונות (Buff) ורבים אחרים. יכולות אלו נרכשות ומשודרגות כאשר דמותו של השחקן צובר ניסיון על ידי הריגת מיניונים, הורדת מגדלים או פיניקס והבסת דמויות אויב. הרמה המקסימלית היא 20 וככל שעולים ברמות ככה צריך יותר ניסיון. בנוסף לכך, יש כסף בתוך המשחק המכונה "זהב", המשמש לקניית פריטים המגדילים כוח, הגנה, אפקטים פסיביים, שיקויים, בודקי תזוזה ויכולות, נצבר באמצעות הכנסה פסיבית סטנדרטית, הריגת אויבים, או על ידי מכירת פריטים שנקנו בעבר.
הג'ונגל
האזורים הגדולים שנמצאים בין הנתיבים נקראים "הג'ונגל", שבו נמצאות מפלצות ללא שחקן. לאחר שהן נהרגות הן מפילות קפסולת שיפור תכונות (Buff) אשר בהתאם לסוג המפלצת שנהרגה יעניק לשחקן שיפור תכונה ספציפית כגון מהירות תנועה, מהירות התקפה וכדומה ומזדמנות בזמנים קבועים. ישנן שלוש מפלצות נייטרליות מיוחדות המופיעות בתדירות נמוכה יותר. ישנם שלושה סוגים של מפלצות מיוחדות, הראשון מעניק לכל הקבוצה בונוס חוזק התקפה, השני סכום קבוע של זהב והשלישי תוספת מהירות בעת היציאה מהבסיס. יש גם כמה מפלצות שאינן מציעות שיפור תכונות, אלא רק ניסיון וזהב.
הוצאה לאור
במרץ 2014, Smite הגיע ל-3 מיליון שחקנים ובהמשך ביוני 2015 ל-4 מיליון שחקנים. ביוני 2016, הודיעו מפתחי המשחק כי הוא שוחק ביותר מ20 מיליון שחקנים. בשנת 2019 המשחק ל-30 מיליון שחקנים והניב 300 מיליון דולר. באפריל 2020 הודיעו המפתחים כי המשחק כולל למעלה מ -40 מיליון שחקנים.
ביקורות
Smite זכה בדרך כלל לביקורות אוהדות מצד המבקרים. המשחק מחזיק כרגע בציון 83 מתוך 100 ב- Metacritic, בהתבסס על תריסר ביקורות של מבקרי משחקי וידאו גדולים.
לאה ב. ג'קסון מ-IGN דירגה את המשחק 8/10 וכתבה שהיא שמחה על המגוון הרחב של האלים השונים והמודלים המפורטים, דבר המצביע על "נקודת מבט חדשה על עיצוב משחק מוכר יכולה לגרום לכל דבר להרגיש רענן, ו-Smite לא עוצר שם". ווס פנלון מ-PCGamer דירג את המשחק 86/100, תוך כדי ביקורת על האפשרות להיכנס למשחקים מדורגים ברמה נמוכה ומדגיש את הנכונות המתונה של Smite לספק לשחקנים חדשים כניסה קלה לז'אנר ה-MOBA. קית' מילבורן מ-"NZGamer" מדווח על כמה בעיות בבינה המלאכותית בגרסת הפלייסטיישן 4 שהפכו את המשחק לפחות זורם. פולמיכל קונטררס מ-"PlayStation Life Style" מתאר את מודל ה-Free-to-play של Smite כמערכת הוגנת מבלי ליפול לתחום ה"Pay to win". דמויות שניתן לקנות משתלבים היטב במאזן המשחק מבלי להיות טובים יותר מאחרים, במיוחד מכיוון שתשלום עבור תוכן המשחק הוא רק אפשרות נוספת. כמו כן מודגש כי המשחק משתלב טוב בכל הפלטפורמות השונות.
מחלוקות
ביוני 2012, מספר מנהיגים הינדים הביעו את מורת רוחם על הכללת אלים הינדים ב-Smite ועל העובדה שהם נשלטים על ידי השחקן. אלים אלו היו קאלי, ו (האלים ההינדים היחידים הניתנים למשחק באותה תקופה) והייתה התנגדות מיוחדת לאופן בו התלבשה קאלי. רג'אן זד, נשיא החברה האוניברסלית להינדואיזם, פרסם הצהרה, שקראה לHi-Rez להסיר את האלים הללו מהמשחק, וטען כי הכנסתם למשחק פוגעת במאמינים.
עונת 1907/1908 בפוטבול ליג
עונת 1907/1908 הייתה העונה ה-20 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1907 והסתיימה ב-29 באפריל 1908.
הליגה כללה 20 קבוצות. נוטינגהאם פורסט (לאחר שהייה עונה בודדת בליגת משנה) וצ'לסי (בפעם הראשונה בתולדות המועדון) היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
מנצ'סטר יונייטד זכתה באליפות בפעם הראשונה בתולדות המועדון.
ווליץ' ארסנל ובלקברן רוברס סיימו את העונה עם תוצאות זהות (באותו זמן לא הייתה התייחסות לשערי חוץ) ולקבוצות הוענק מקום 14.
בסוף העונה לליגת משנה ירדו ברמינגהאם סיטי ובולטון וונדררס. במקומן לליגה הבכירה עלו ברדפורד סיטי ולסטר סיטי (שתיהן בפעם הראשונה בתולדות המועדון).
כדורגלנים מצטיינים
אינוק ווסט מנוטינגהאם פורסט כבש 27 שערים וזכה בתואר מלך השערים.
השיח העדתי בישראל
השיח העדתי בישראל, (הנקרא לפעמים גם: הנושא העדתי, או העניין העדתי, ולפעמים גם הבעיה הבינעדתית), עוסק בהבדלים בין שתי קבוצות עיקריות המרכיבות את החברה היהודית במדינת ישראל - ישראלים שמוצאם מקהילות יהודיות ביהדות ארצות האסלאם ("מזרחים" או "עדות המזרח"), וישראלים שמוצאם מקהילות יהודיות בעיקר במרכז, במזרח ובצפון אירופה ("אשכנזים"). הבדלים אלה מתקיימים על רקע היותה של ישראל מדינה אשר קולטת עולים, ושמרבית אוכלוסייתה עלתה אליה מתפוצות שונות (גלויות) בכל רחבי העולם.
השיח העדתי, שעוסק גם בשסע העדתי בישראל, מעסיק את הציבור בישראל משנותיה הראשונות של המדינה. מאז הקמתה מתקיימים בה שני תהליכים מנוגדים – של מיזוג גלויות, מחד, ושל שמירה על צביון עדתי ואף חזרה אל השורשים, מאידך. תהליכים אלה יוצרים מאבק תרבותי מתמשך על עיצוב פניה של החברה הישראלית, ומבליטים את השווה והשונה בין אשכנזים לבין מזרחים.
השיח העדתי מתקיים לעיתים תחת מתח תמידי הכבוש בין קבוצות שונות בחברה, והוא מתפרץ מדי פעם במסגרת מאבקים חברתיים, מערכות בחירות, ואפילו בין חברים ובני משפחות. העניין העדתי מופיע גם בפרסומים רשמיים (כמו למשל: פרסומי הלשכה המרכזית לסטטיסטיקה) או מחקרים המתפרסמים מעת לעת, ובהם נתונים הקשורים לשיוך עדתי ו/או ארץ מוצא.
שבעים שנה אחרי הקמת המדינה, עדיין מתקיים שיוך עדתי של אזרחים החיים בה - בגלוי ובסתר, באופן רשמי ומתחת לפני השטח. יש הרואים בכך מקור לפילוג וליצירת מחלוקות ויש הרואים בכך תהליך חיובי התורם להשבחת איכות החברה על ידי ריבוי פניה ומגוון התרבויות המרכיבות אותה.
בשנות ה-2000, ובמיוחד בעשור השני של המאה ה-21, עם התפתחות האינטרנט והרשתות החברתיות, היה השיח העדתי מרכיב בולט במיוחד בתרבות ובפוליטיקה.
רקע היסטורי
החברה הישראלית במתכונתה הנוכחית, התגבשה בתהליך שנמשך כמאה וחמישים שנה, והושפע מגלי עלייה של יהודים מגלויות שונות ברחבי העולם. בגרעיני ההתיישבות הראשונים של היהודים בארץ, עד שלהי התקופה העות'מאנית, נשמר יחס מספרי מאוזן בין ארצות המוצא מהם הגיעו המתיישבים, ובמקומות מסוימים, כמו ירושלים, עכו וטבריה אף היה מספרם של יהודי ארצות האסלם גבוה ממספרם של האשכנזים.
כשהחלו העליות הגדולות, בתחילת המאה ה-20, הופר האיזון. גלי העליות, מהראשונה ועד החמישית, הביאו לארץ בעיקר עולים מארצות המערב – אירופה ואמריקה. הם קבעו את צביונה של החברה המתהווה ביישוב העברי, הם תפסו את עמדות הכוח בכלכלה ובמנגנוני הממסד המאורגנים, ומתוכם צמחה הנהגת היישוב לאורך כל המחצית הראשונה של המאה ה-20. יהודים מארצות האסלאם המשיכו להגיע במספרים קטנים מאוד, ונטמעו בחברה או התקבצו בשכונות ובקהילות בריכוזי אוכלוסייה שבערים הגדולות, ירושלים ותל אביב.